Pielikums protokolam Nr. 8/2024

**LĒMUMS**

Jelgavā

2024.gada 15.aprīlī Nr. 3

**Par piekrišanu zemes iegūšanai īpašumā (Tirgoņu iela 2, Āne, Cenu pagasts)**

# Izskatot Krievijas Federācijas pilsoņa L. M., iesniegumus (Jelgavas novada pašvaldībā 2023. gada 9. maijā reģistrēts ar Nr. JNP/3-19.1/23/355 un 2024. gada 8. aprīlī reģistrēts ar Nr. JNP/3-19.1/24/226) ar lūgumu atļaut viņam iegūt īpašumā 1/2 domājamo daļu no nekustamā īpašuma Tirgoņu iela 2, Ānē, Cenu pagastā, Jelgavas novadā, konstatēts:

1. Pamatojoties uz 2022. gada 15. novembrī sagatavoto Vienošanos starp A. G., L.M., SIA “Emburgas filtri” un SIA “Power Therm”, kas parakstīta 2023. gada 22. martā un 2023. gada 18. aprīlī, L. M. iegūst 1/2 domājamo daļu no nekustamā īpašuma ar kadastra numuru 54440070107, Tirgoņu iela 2, Ānē, Cenu pagastā, Jelgavas novadā.
2. Nekustamais īpašums Tirgoņu iela 2 ar kadastra numuru 54440070107 sastāv no zemes vienības 0,3817 ha platībā ar kadastra apzīmējumu 54440070107 un dzīvojamās mājas ar kadastra apzīmējumu 54440070107001, ar adresi: Tirgoņu iela 2, Āne, Cenu pagasts, Jelgavas novads.
3. Atbilstoši spēkā esošajam Ozolnieku novada teritorijas plānojumam 2020 zemes vienība ar kadastra apzīmējumu 54440070107 atrodas *Savrupmāju apbūves* teritorijā (DzS).
4. L. M. ir Krievijas Federācijas pilsonis ar pastāvīgās uzturēšanās atļauju Latvijā.
5. Iesniegumā L. M. norādījis zemes turpmākās izmantošanas mērķi – apdzīvojama privātmāja.
6. Likuma “Par zemes privatizāciju lauku apvidos” (turpmāk – Likums) 28. pantā ir minēti darījuma subjekti, kas var iegūt īpašumā zemi.
7. Likuma 28. panta ceturtā daļa noteic, ka Darījumu subjekti, kuri nav minēti šā panta pirmajā daļā, zemi var iegūt īpašumā, ievērojot šā likuma [29. pantā](https://likumi.lv/ta/id/74241#p29) noteiktos ierobežojumus un [30. pantā](https://likumi.lv/ta/id/74241#p30) noteiktajā kārtībā.
8. Likuma 30. pants paredz, ka šā likuma [28. panta](https://likumi.lv/ta/id/74241#p28) ceturtajā daļā minētās personas (izņemot nepilsoņus), kas vēlas iegūt zemi īpašumā vai valsts īpašumu privatizāciju veicošā institūcija, ja tā veic zemes privatizāciju, vai valsts akciju sabiedrība "Valsts nekustamie īpašumi", ja tā veic valsts zemes atsavināšanu, iesniedz iesniegumu tā novada domei, kuras teritorijā atrodas attiecīgā zeme. Iesniegumā norāda šīs zemes turpmākās izmantošanas mērķi. Iesniegumam pievienojams darījuma akta noraksts, izņemot gadījumus, kad zemes privatizāciju veic valsts īpašumu privatizāciju veicošā institūcija vai valsts zemes atsavināšanu - valsts akciju sabiedrība "Valsts nekustamie īpašumi". Novada dome izskata iesniegumu. Ja zemes turpmākās izmantošanas mērķis, kas norādīts iesniegumā, nav pretrunā ar novada pašvaldības teritorijas plānojumu vai lokālplānojumu, un ir ievēroti šā likuma [29. pantā](https://likumi.lv/ta/id/74241#p29) minētie ierobežojumi, novada dome 20 dienu laikā dod piekrišanu zemes iegūšanai īpašumā. Piekrišana noformējama izziņas veidā, kuru paraksta novada domes priekšsēdētājs. Izziņā norādāms arī darījuma rezultātā īpašumā iegūstamās zemes izmantošanas mērķis. Darījuma akts ir derīgs ierakstīšanai zemesgrāmatā tikai tad, ja tam pievienota minētā izziņa. Piekrišanas atteikumu darījuma pusēm ir tiesības pārsūdzēt tiesā.
9. Jautājums par atļauju iegūt īpašumā 1/2 domājamo daļu no nekustamā īpašuma Tirgoņu iela 2, Ānē, Cenu pagastā, Jelgavas novadā tika virzīts izskatīšanai Jelgavas novada domes 2023. gada 26. jūlija sēdē, kurā tika nolemts nepiekrist atļaut iegūt īpašumā minēto nekustamo īpašumu.
10. Jelgavas novada pašvaldībā (turpmāk – Pašvaldība) 2024. gada 5. aprīlī tika saņemts Administratīvā rajona tiesas spriedums (lietas Nr. A420207023, A00529-24/37), Pašvaldībā reģistrēts ar Nr. JNP/3-16/24/907, kurā tika uzlikts pienākums Jelgavas novada domei izdot labvēlīgu administratīvo aktu, ar kuru izziņas veidā dotu piekrišanu L. M. iegūt īpašumā nekustamā īpašuma Tirgoņu ielā 2, Ānē, Cenu pagastā, Jelgavas novadā, kadastra numurs 54440070107, 1/2 domājamo daļu, trīsdesmit dienu laikā no sprieduma stāšanās spēkā.

Izvērtējot iepriekš minēto, pamatojoties uz Pašvaldību likuma 10. panta pirmās daļas 21. punktu, likuma „Par zemes privatizāciju lauku apvidos” 28., 29. un 30. pantu, Ozolnieku novada teritorijas plānojumu 2020 un 2024. gada 5. aprīļa Administratīvā rajona tiesas spriedumu (lietas Nr. A420207023, A00529-24/37),

Jelgavas novada dome, atklāti balsojot,

**PAR** **– 18** balsis (Andris Ozoliņš, Artūrs Semjonovs, Dainis Liepiņš, Dina Tauriņa, Emīls Dobrājs, Gundars Liepa, Ģirts Neija, Ilze Vītola, Irina Dolgova, Jānis Kažotnieks, Jānis Počs, Juris Lavenieks, Juris Razživins, Lolita Duge, Oskars Cīrulis, Pēteris Veļeckis, Uldis Ainārs, Vidmants Rinkuns);

**PRET – nav**;

**ATTURAS – nav**,

**nolemj:**

1. Piekrist, ka Krievijas Federācijas pilsonis **L. M.**, pamatojoties uz 2022. gada 15. novembrī sagatavoto Vienošanos, kas parakstīta 2023. gada 22. martā un 2023. gada 18. aprīlī iegūst 1/2 domājamo daļu no nekustamā īpašuma ar kadastra numuru 54440070107, Tirgoņu iela 2, Ānē, Cenu pagastā, Jelgavas novadā, kas sastāv no zemes vienības 0,3817 ha platībā ar kadastra apzīmējumu 54440070107 un dzīvojamās mājas ar kadastra apzīmējumu 54440070107001.
2. Jelgavas novada Īpašuma pārvaldei sagatavot izziņu par lēmuma 1. punktā minēto piekrišanu un Jelgavas novada domes priekšsēdētājam parakstīt minēto izziņu.
3. Jelgavas novada Īpašuma pārvaldei lēmumu un izziņu pēc to parakstīšanas nosūtīt L. M. Paziņošanas likumā noteiktajā kārtībā.

Lēmumu var pārsūdzēt viena mēneša laikā no tā spēkā stāšanās dienas Administratīvā procesa likumā noteiktajā kārtībā Administratīvā rajona tiesā.

Domes priekšsēdētāja pienākumu izpildītāja I.Vītola